Activitats centrades en les àrees d'activitat física i esport, de qualitat de vida, de competències per a la relació i de desenvolupament del pensament prosocial.
Dins d'aquestes àrees es desenvolupen programes relacionats amb els hàbits saludables, l'educació en valors, les habilitats socials, l'educació emocional i la resolució de problemes, entre d'altres.
L'acompanyament en els processos de reinserció ha de tenir en compte, a més del delicte i les seves causes, els aspectes socials, culturals i psicològics, doncs aquests determinen formes diverses de viure l'estada a presó, de motivar el canvi i el desistiment i de fer front a la sortida en llibertat com a persones autònomes amb valors d'equitat i igualtat.
La perspectiva de gènere a la rehabilitació ha d'aportar una mirada amplia, integradora i quotidiana, no necessàriament vinculada a la violència i no exclusivament orientada a dones.
Des de serveis penitenciaris intentem trencar estereotips i prejudicis a través d'activitats i dinàmiques de caràcter transversal i programes de tractament que estimulin la reflexió i el sentit crític.
Aquesta activitat consisteix en un servei de gestió alternativa de conflictes a través de la mediació, és a dir, a través de mètodes pacífics i col·laboratius basats en el diàleg i la comunicació.
A partir d'una sèrie d'entrevistes individuals i conjuntes, s'acompanya les persones internes en la gestió positiva i col·laborativa dels seus conflictes de relació i convivència, tot ajudant-les a que trobin solucions consensuades i mútuament satisfactòries.
Alhora es treballen i desenvolupen tota una sèrie d'eines com l'empatia, l'assertivitat, les habilitats comunicatives i sòcio-afectives, les capacitats cognitives, de raonament i d'argumentació, la responsabilitat en el fets, l'avaluació de les conseqüències dels propis actes i la reparació del dany.
També s'ofereixen accions de divulgació i sensibilització en la cultura de pau i de formació en gestió alternativa de conflictes, així com en tècniques i habilitats mediadores.
Meditació i bols tibetans consisteix en un espai d'interiorització i contacte amb un mateix, afavorit per la meditació natural i complementat amb l'acompanyament de so i vibració dels bols tibetans.
Aquests faciliten que les persones s'obrin a l'experiència i descobriment d'alguna cosa més enllà del que és obvi en el seu dia a dia.
Es procura un clima de pau, comoditat i confiança, en el qual la força de l'acompanyament del grup crea un espai d'acollida a les inquietuds dels dolors de la persona i propicia l'expressió de les emocions.
La sensació de sentir-se més lliure pot portar a la persona a retrobar-se amb l'estima a un mateix i als altres, la compassió i una comprensió més àmplia de les persones.
El programa Mirall és un programa grupal elaborat per a joves que han comès delictes de violència en l'àmbit familiar.
Aquest s'executa en paral·lel al programa Límits (per a pares víctimes de violència filio-parental).
El programa Mirall va ser elaborat per un grup de Tècnics de Medi Obert (TMO) dels Equips de Medi Obert (EMO) de Tarragona i de Terres de l'Ebre junt amb un voluntari del programa Voluntaris per la Convivència.
El programa Mirall ha estat assajat en 6 edicions a Tarragona i se n'ha fet una avaluació de resultats en la que es conclou que es útil per la reducció de conflictes intra-familiars.
Relaciona't és una proposta d'intervenció psicoeducativa de caràcter grupal basada en el treball i la interacció amb gossos residents a protectores i amb gossos de teràpia assistida.
Està orientada a promoure la millora del funcionament social, cognitiu i psicològic d'un grup de joves sotmesos al compliment d'una mesura judicial.
Aquest projecte consisteix en l'organització d'una cursa atlètica solidària al municipi de Sant Esteve Sesrovires.
Aquest projecte pretén acostar els joves al món dels animals de companyia fent-los veure la problemàtica de l'abandonament i el maltractament animal.
En aquest cas en concret es fomenta l'activitat dels joves com a voluntaris perquè de manera altruista dediquin el seu temps lliure a passejar i tenir cura dels gossos de la gossera municipal de Barcelona.
Cada 15 dies, s'assigna a 2 joves del Centre Educatiu Folch i Torres la tasca de dissenyar i preparar els menús dels sopars per a la resta de companys, per responsabilitzar-los i treballar l'autonomia i la planificació.
L'activitat que s'emmarca dins el Programa d'hàbits bàsics i habilitats domèstiques, i es desenvolupa amb la metodologia d'aprenentatge-servei.
Es pretén lluitar contra l'estigma en salut mental, per afavorir la inclusió social, la cerca d'ajuda i la millora el benestar de les persones amb problemes de salut mental i facilitar el procés de recuperació, rehabilitació i reinserció social de persones afectades per un trastorn mental.
Es fa una activitat dividida en dos grans blocs: el primer sobre percepcions i creences sobre la salut mental, i el segon amb una xerrada i reflexions sobre conceptes bàsics.
El programa Hora Punta està adreçat a persones penades per un delicte de trànsit.
En el marc d'aquest programa es duu a terme una xerrada amb de l'associació TraCE (Associació Catalana de Traumatismes Cranioencefàlics i Dany Cerebral) per tal de conscienciar del delicte i fomentar la participació de la família en la prevenció de conductes de risc i així promoure un canvi d ́actitud en els interns.
Per fer-ho, es duen a terme dos tipus de sortides:
Una és només amb els interns, la qual consta d'una xerrada per part de la coordinadora de TraCE i una activitat conjunta sobre el seu dia a dia (Club de Lectura Fàcil, artteràpia, etc.)
I l'altra sortida es fa junt amb les famílies.
En aquesta s'obra un debat envers les conductes violentes en la conducció, grau de responsabilitat i coneixement, etc.